Hindiston Prezidenti Oʻzbekiston xalqi va Prezidentini Mustaqillik kuni bilan qutladi

31.08.2018
Oʻzbekiston Respublikasi Prezidenti

Shavkat Mirziyoyev Janobi Oliylariga
Janobi Oliylari!
Hindiston hukumati va xalqi nomidan hamda shaxsan oʻz nomimdan Sizni, Janobi Oliylari, Oʻzbekiston hukumati va xalqini Mustaqillik kuni bilan muborakbod etaman va eng ezgu tilaklarimni yoʻllayman.
Mamlakatlarimiz oʻrtasidagi tarixiy, madaniy va maʼrifiy aloqalar savdo va investitsiyalar, fan va texnologiyalar, turizm va madaniyat kabi sohalardagi koʻp qirrali hamkorligimizda oʻz aksini topmoqda. Birgalikdagi saʼy-harakatlarimiz xalqlarimiz farovonligi yoʻlida ushbu hamkorlikni yanada kengaytirish va mustahkamlashga qaratilgan.
Janobi Oliylari, Sizning joriy yilda Hindistonga tashrifingizga katta umid bogʻlaganmiz. Ushbu tashrif mamlakatlarimiz oʻrtasidagi doʻstona aloqalarni mustahkamlashiga ishonamiz.
Sizga mustahkam sogʻlik, baxt-saodat, doʻst Oʻzbekiston xalqiga esa muttasil taraqqiyot va ravnaq tilayman.
Janobi Oliylari, Sizga boʻlgan yuksak hurmatimni qabul qilgaysiz.
Ram Natx Kovind,

                                                                                                  Hindiston Respublikasi Prezidenti